Boeberia parmenio

Boeberia parmenio er en sommerfugl som tilhører gruppen ringvinger (Satyrinae) i den store familien flikvinger (Nymphalidae).

Utseende 
En middelsstor, brun sommerfugl. Oversiden er brun med et vagt, oransje felt i forvingen. Forvingen har tre runde, svarte flekker, den forreste er størst og har to små, hvite kjerner. Bakvingen har en rad på 3-4 små øyeflekker. Forvingens underside ligner oversiden, men grunnfargen er litt lysere og det er bare én flekk. Bakvingen er lyst gråbrun med hvite årer, et smalt, hvitt tverrbånd og en rad på 5-6 små flekker langs ytterkanten.

Levevis 
Arten kan finnes i lysninger i furuskog.

Utbredelse 
Arten er utbredt i Asia, i Mongolia, Mandsjuria og Amur-området.

Systematisk inndeling 
Arten ble tidligere regnet til slekten Erebia, som den ligner sterkt, men neppe er i nær slekt med.

 Ordenen sommerfugler, Lepidoptera Linnaeus, 1758
 Gruppen Glossata
 Gruppen Coelolepida
 Gruppen Myoglossata
 Gruppen Neolepidoptera
 Gruppen Heteroneura
 Gruppen Eulepidoptera
 Gruppen Ditrysia
 Gruppen Apoditrysia
 Gruppen storsommerfugler, Macrolepidoptera
 Gruppen dagsommerfugler, Rhopalocera
 Overfamilien egentlige dagsommerfugler, Papilionoidea
 Familien flikvinger, Nymphalidae Rafinesque, 1815
 Underfamilien ringvinger, Satyrinae
 Gruppen Satyrini 
 Gruppen Ypthimina
 Boeberia parmenio (Böber, 1809)

Kilder 

 Markku Savela's Lepidoptera and some other life forms: Sjekkliste over artene. Hentet 19.1. 2012.
 Brower, A.V.Z.(2006) Boeberia på Tree of life

Eksterne lenker 
 

Ringvinger
Sommerfugler formelt beskrevet i 1809